CELEX: 22016D1285
Language: hu
Date: 2015-04-30 00:00:00
Title: Az EGT Vegyes Bizottság 102/2015 határozata (2015. április 30.) az Európai Gazdasági Térségről szóló megállapodás X. mellékletének (A szolgáltatásokról általában) és 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról [2016/1285]

4.8.2016   
               
               
                  HU
               
               
                  Az Európai Unió Hivatalos Lapja
               
               
                  L 211/55
               
            AZ EGT VEGYES BIZOTTSÁG 102/2015 HATÁROZATA
      (2015. április 30.)
      az Európai Gazdasági Térségről szóló megállapodás X. mellékletének (A szolgáltatásokról általában) és 31. jegyzőkönyvének (egyes, a négy alapszabadságon kívül eső területeken folytatott együttműködésről) módosításáról [2016/1285]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:
      
                  (1)
               
               
                  A belső piaci információs rendszer keretében történő igazgatási együttműködésről és a 2008/49/EK bizottsági határozat hatályon kívül helyezéséről szóló, 2012. október 25-i 1024/2012/EU európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  Az 1024/2012/EU rendelet hatályon kívül helyezi az EGT-megállapodásba foglalt 2008/49/EK bizottsági határozatot (2), és ezért a 2008/49/EK határozatra való hivatkozást el kell hagyni az EGT-megállapodásból.
               
            
                  (3)
               
               
                  Az EGT-megállapodás X. mellékletét és 31. jegyzőkönyvét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás X. melléklete a 2d. pont (2014/287/EU bizottsági végrehajtási határozat) után a következő szöveggel egészül ki:
      
         
                     „3.
                  
                  
                     
                        32012 R 1024: az Európai Parlament és a Tanács 2012. október 25-i 1024/2012/EU rendelete a belső piaci információs rendszer keretében történő igazgatási együttműködésről és a 2008/49/EK bizottsági határozat hatályon kívül helyezéséről (HL L 316., 2012.11.14., 1. o.).
                     A rendelet rendelkezései e megállapodás alkalmazásában a következő kiigazításokkal értendők:
                     
                                 a)
                              
                              
                                 Az »Európai Unió működéséről szóló szerződés (EUMSZ) 26. cikkének (2) bekezdése« és az »EUMSZ 26. cikke (2) bekezdésének« szövegrész alatt az »EGT-megállapodás 1. cikke (2) bekezdésének a)–d) pontja« értendő.
                              
                           
                                 b)
                              
                              
                                 Az »uniós jogi aktusok« szövegrész alatt az »EGT-megállapodásba foglalt uniós jogi aktusok« értendő”.
                              
                           
               
      2. cikk
      Az EGT-megállapodás 31. jegyzőkönyve 17. cikke (6) bekezdése b) pontja második francia bekezdésének (2008/49/EK bizottsági határozat) szövegét el kell hagyni.
      3. cikk
      Az 1024/2012/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      4. cikk
      Ez a határozat 2015. május 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      5. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. április 30-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 316., 2012.11.14., 1. o.
      
      
         (2)  HL L 13., 2008.1.16., 18. o.
      
      
         (*)  Alkotmányos követelmények fennállását jelezték.